CELEX: 32022R0419
Language: bg
Date: 2021-03-14 00:00:00
Title: Регламент за изпълнение (ЕС) 2022/419 на Съвета от 14 март 2022 година за прилагане на Регламент (ЕС) № 1352/2014 относно ограничителни мерки с оглед на положението в Йемен

14.3.2022   
               
               
                  BG
               
               
                  Официален вестник на Европейския съюз
               
               
                  L 86/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/419 НА СЪВЕТА
         от 14 март 2022 година
         за прилагане на Регламент (ЕС) № 1352/2014 относно ограничителни мерки с оглед на положението в Йемен
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 1352/2014 на Съвета от 18 декември 2014 г. относно ограничителни мерки с оглед на положението в Йемен (1), и по-специално член 15, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 декември 2014 г. Съветът прие Регламент (ЕС) № 1352/2014.
                  
               
                     (2)
                  
                  
                     На 28 февруари 2022 г. комитетът към Съвета за сигурност на ООН, създаден съгласно Резолюция 2140 (2014) на Съвета за сигурност на ООН, добави едно образувание към списъка на лицата и образуванията, подлежащи на ограничителни мерки.
                  
               
                     (3)
                  
                  
                     Поради това приложение I към Регламент (ЕС) № 1352/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 1352/2014 се изменя съгласно предвиденото в приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 март 2022 година.
            
               
                  За Съвета
               
               
                  Председател
               
               É. BORNE
            
         
         
            (1)  OВ L 365, 19.12.2014 г., стр. 60.
      
      
         
            ПРИЛОЖЕНИЕ
            Приложение I към Регламент (ЕС) № 1352/2014 се изменя, както следва:
            
                        (1)
                     
                     
                        заглавието „Списък на лицата, образуванията и органите, посочени в член 2“ се заменя със следното:
                        „Списък на лицата, образуванията и органите, посочени в членове 1а и 2“;
                     
                  
                        (2)
                     
                     
                        под заглавието „Списък на лицата, образуванията и органите, посочени в членове 1а и 2“ се добавят следното подзаглавие и следното образувание.
                        „Б.   
                              ОБРАЗУВАНИЯ
                           
                        
                        
                                 
                                    1.
                                 
                                 
                                    
                                       ХУТИ
                                        (*1) (изв. още като: а) АНСАРАЛЛАХ; б) АНСАР АЛЛАХ; в) ПАРТИЗАНИ НА БОГ; д) ПОДДРЪЖНИЦИ НА БОГ).
                                 
                              
                           Информация: Хутите са участвали в действия, застрашаващи мира, сигурността и стабилността на Йемен.
                        
                           Дата на посочване от ООН:24.2.2022 г.
                        
                           Допълнителни сведения от описателното обобщение на основанията за включване в списъка, предоставено от Комитета по санкциите:
                        
                        Хутите са участвали в нападения, при които са поразявали граждани и гражданска инфраструктура в Йемен, провеждали са политика на сексуално насилие и репресии срещу политически активни жени и жени с професии, участвали са в набирането и използването на деца войници, подбуждали са към насилие срещу групи от населението, включително на основата на религия и националност, както и са използвали безразборно противопехотни мини и самоделни взривни устройства по Западния бряг на Йемен. Хутите също са възпрепятствали предоставянето на хуманитарна помощ на Йемен, или достъпа до, или разпределянето на хуманитарна помощ в Йемен.
                        Хутите са извършвали нападения на търговски кораби в Червено море, като са използвали плавателни съдове, превърнати в самоделни взривни устройства, и морски мини.
                        Хутите също са извършвали нееднократни терористични нападения през граница, при които са поразявали граждани и гражданска инфраструктура в Кралство Саудитска Арабия и в Обединените арабски емирства, както и са заплашвали да нападнат умишлено граждански обекти.
                        
                           (*1)  Член 2 не се прилага за това образувание.“"
                        
                     
                  
               (*1)  Член 2 не се прилага за това образувание.““